Hvis du vil have følelsen af at bo på dit eget private 5 stjernede hotel, så skal du vælge dette sted. Alt er nyt, skinnende rent og virkelig gennemtænkt ned til mindste detalje.
Stedet egner sig specielt godt til flere rejsende, evt. en familie med børn, da der er to store soveværelser med hver deres bad/toilet.
Når der skal slappes af er der en skøn pool med solsenge og bag ved huset er der en fin grillplads.
Værterne Michaela og hendes svigerdatter Daniela er virkelig gæstfrie og vil gøre rigtig meget for at sikre sig, at ens ophold bliver så perfekt som overhovedet muligt.